
R E F E R A T   D E   A P R O B A R E
privind aprobarea componentei inițiale a planului de selecție a candidaților pentru pozițiile de membri ai Consiliului de Administrație al S.C. TERMICA 
BRAD S.A., pentru perioada 2025 - 2029

	
Prin Hotărârea Consiliului Local al municipiului Brad nr. 101/22.05.2025 a fost aprobată constituirea comisiei de selecție și nominalizare a candidaților pentru postul de membru în cadrul Consiliului de Administrație al Societății Comerciale TERMICA BRAD S.A. precum și Regulamentul de organizare și funcționare al comisiei.
Prin Hotărârea Adunării Generale a Acționarilor nr. 10/29.05.2025 a fost aprobată declanșarea procedurii de selecție a membrilor Consiliului de administrație al societății TERMICA BRAD S.A., pentru perioada 2025-2029.
În conformitate cu prevederile Anexei nr. 1 din H.G. nr. 639 din 27 iulie 2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare, autoritatea publică tutelară elaborează și publică componenta inițială a planului de selecție din care face parte și Scrisoarea de așteptări:
„Art. 5 alin. (1) Autoritatea publică tutelară elaborează și publică componenta inițială a planului de selecție pe pagina de internet proprie și a intreprinderii publice, în termen de 15 zile de la data declanșării procedurii de selecție.
(3) La intreprinderile publice societăți, proiectul componentei inițiale a planului de selecție se va publica pe paginile de internet ale autorității publice tutelare și, respectiv societății. Autoritatea publică tutelară consultă acționarii/asociații în vederea definitivării elaborării componentei inițiale a planului de selecție.”
În acest sens, Municipiului Brad, în calitate de autoritate publică tutelară a S.C. TERMICA BRAD S.A., a publicat anunțul nr. 31903 din data de 10.06.2025 referitor la procedura de consultare a proiectelor componentei inițiale a planului de selecție și a Scrisorii de așteptări, pe paginile de internet ale autorității publice tutelare și, respectiv, societații și a invitat la consultări acționarii reprezentând individual sau împreună, cel puțin 5% din capitalul social al intreprinderii publice. Anunțul a fost publicat împreună cu proiectul componentei inițiale a planului de selecție din care face parte și Scrisoarea de așteptări.
În procesul de consultare publică nu au fost făcute propuneri, astfel fiind definitivă Componenta inițială a planului de selecție a candidaților pentru pozițiile de membri ai Consiliului de Administrație al societății comerciale TERMICA BRAD S.A. pentru perioada 2025-2029 și a Scrisorii de așteptări, parte a Componentei inițiale.
	Planul de selecție este astfel întocmit încât procedura de selecție să se realizeze cu respectarea dreptului la liberă competiție, echitate și egalitate de șanse, nediscriminare, transparență, tratament egal și asumarea răspunderii. Componenta inițială cuprinde scrisoarea de așteptări, aspecte cheie ale procedurii, calendarul, părțile responsabile și rolul acestora, riscurile identificate, documentele ce trebuie depuse până la numirea administratorilor.
	Componenta iniţială a planului de selecţie se aprobă prin act administrativ al autorităţii publice tutelare, după parcurgerea etapelor prevăzute la art. 5 alin. (1)-(4), Anexa nr. 1 din H.G. nr. 639 din 27 iulie 2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice.
	În contextul celor de mai sus am inițiat prezentul proiect de hotărâre prin care am propus aprobarea componentei inițiale a planului de selecție a candidaților pentru pozițiile de membri ai Consiliului de Administrație al S.C. TERMICA BRAD S.A., pentru perioada 2025 - 2029 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 5 alin. (6) din Anexa 1 la H.G. nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice,  art. 4 din Anexa 1b la H.G. nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice precum și ale art. 129 alin. (1), alin. (2) lit. d), alin. (3) lit. d), alin (14) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

